
GRAD ZAGREB
GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“

KLASA: 024-08/22-003/1650
[bookmark: _GoBack]URBROJ: 251-13-11-9-22-3
Zagreb, 31. kolovoza 2022.

Z A P I S N I K


s 15. (petnaeste) sjednice Vijeća Mjesnog odbora Veliko Polje, održane 31. kolovoza 2022., u prostoru Mjesne samouprave, Velikopoljska ulica 9g, s početkom u 19.15 sati.

	Nazočni članovi Vijeća: Marsela Alić, Vanja Rodić, Ana Marinčić

              Ostali nazočni : 

              Predsjedava : Marsela Alić, predsjednica Vijeća
              Zapisnik vodi :  Ana Marinčić, potpredsjednica Vijeća


              Predsjednica VMO, gđa Marsela Alić konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora Veliko Polje s početkom u 19.15 sati. Predsjednica VMO također napominje da se sjednica snima tonskim zapisom te se uključuje mobitel s funkcijom snimanja. 


             USVAJANJE ZAPISNIKA

            Vijeće Mjesnog odbora Veliko Polje tekst zapisnika s 14. sjednice VMO Veliko Polje usvaja (3 ˝ZA“).


          
            USVAJANJE DNEVNOG REDA

Vijeće Mjesnog odbora Veliko Polje usvojilo je Dnevni red (3 „ZA“). 


DNEVNI RED:


1. Očitovanje po pitanju realizacije ugovora za građenje autobusnog stajališta na lokaciji ispred kućnih brojeva 2C, 2D, 2E – zaključak, donosi se
2. Redovna košnja oba rotora u Velikom Polju– zaključak, donosi se
3. Godišnji izvještaj o izvršenju Financijskog plana Mjesnog odbora Veliko Polje za 2021. godinu (materijal u prilogu)
4. Pitanja, prijedlozi i obavijesti.



Ad 1. Očitovanje po pitanju realizacije ugovora za građenje autobusnog stajališta na lokaciji ispred kućnih brojeva 2C, 2D, 2E


U raspravi sudjeluju: Marsela Alić, Vanja Rodić, Ana Marinčić 

Vijeće Mjesnog odbora Veliko Polje usvaja ( 3 „ZA“ )

Članovi vijeća MO Veliko Polje su protiv izgradnje autobusnog stajališta ispred obiteljskih kuća pod brojevima 2C, 2D, 2E. Rješenje o izgradnji je zbog proceduralne pogreške u koracima izrade poništeno što je gradu stvorilo dodatne troškove. S obzirom da se taj čin nije dogodio prvi put, grad trpi štetu, a naselje je više godina bez ugibališta. 

Zbog velikog nezadovoljstva stanara obiteljskih kuća smatramo da bi korektno bilo da se stajalište pomakne od samog križanja u ulaska u naselje, te da ugibalište bude djelomično ispred nadolazeće tvrtke i jedne obiteljske kuće. 

Napominjemo da je izrazito važno da se postupak u izradi dokumentacije u cijelosti korektno provede da bi se izbjegle žalbe i poništavanje donesenih rješenja. 



Ad 2. Redovna košnja oba rotora u Velikom Polju

U raspravi sudjeluju: Marsela Alić, Vanja Rodić, Ana Marinčić 

Vijeće Mjesnog odbora Veliko Polje usvaja ( 3 „ZA“ )

Vijeće MO Veliko Polje se slaže s predloženim zahtjevom građana da se rotori trebaju redovito pokositi. U više navrata je zahtjev bio iznesen na sjednicama i požurivan prema Gradu. 
U međuvremenu su rotori pokošeni. 



Ad 3. Godišnji izvještaj o izvršenju Financijskog plana Mjesnog odbora Veliko Polje za 2021. godinu (materijal u prilogu)

U raspravi sudjeluju: Marsela Alić, Vanja Rodić, Ana Marinčić

Vijeće MO Veliko Polje moli da se izvještaj o izvršenju Financijskog plana pošalje raspisan po stavkama rashoda, tj. da se detaljnije iskaže rashodovanje. 


Ad.4 Pitanja, prijedlozi i obavijesti

U raspravi sudjeluju: Marsela Alić, Vanja Rodić, Ana Marinčić

· Zavjese u prostorijama MO Veliko Polje su zamijenjene. 
· Domarka zadužena za održavanje prostorija MO Veliko Polje je otpuštena radi nekvalitetne odrade, te se traži zamjena. 
· 7 šahtova u naselju je zamijenjeno ili sanirano. 
· Opaska: Na uglu Bibinjske ulice (prema nadvožnjaku) se učestalo gomila glomazni otpad. Uzeto na razmatranje o mogućim koracima za sprečavanje. 

S obzirom na to da više nije bilo pitanja niti prijedloga, predsjednica Vijeća zaključuje sjednicu u 19.44 sati.    
  


Zapisnik vodila:
Ana Marinčić

